### 32.    Beslutning - Ekstraordinært tilskud til forsamlingshuse

**Åbent**

Sagsnr.: 326-2020-80794       J.nr.: 20.10.00           Dokumentnr.:
326-2020-346689

**Sagstype**

Beslutning.

**Resume og sagens baggrund**

Kommunalbestyrelsen anerkender at året 2020 pga. Covid-19 på
mange måder har været svært år for kommunens forsamlingshuse. Mange aktiviteter
har ikke kunne gennemføres som planlagt på grund af restriktioner.
Kommunalbestyrelsen ønsker at understøtte, at der fortsat kan drives og
arrangeres aktiviteter i forsamlingshusene og bevilliger derfor et
ekstraordinært nettotilskud på 10.000 kr. pr forsamlingshus.

De seneste økonomital for Kalundborg Kommune viser, at der
er et mindre råderum tilbage i 2020. Bl.a. er der et mindre forbrug på
udgifterne til politikere (møder, rejser, konferencer) og andre centrale konti.

Budgetpartierne (B, C, O og V) har på den baggrund aftalt
ekstraordinært at udmønte følgende midler grundet COVID-19 situationen i 2020:

·
Trivselsmidler til de kommunale arbejdspladser

·
Ekstraordinært tilskud til forsamlingshusene

·
Ekstraordinært tilskud til foreningerne

På den baggrund foreslås det, at disse ekstraordinære
bevillinger godkendes i Økonomiudvalget og i Kommunalbestyrelsen.

**Indstillinger**

Borgmesteren indstiller, at der ydes et ekstraordinært
nettotilskud på 10.000 kr. pr forsamlingshus i alt 190.000 kr. som finansieres
via en tillægsbevilling fra kassen.

**Behandling**

Økonomiudvalget, Kommunalbestyrelsen.

**Sagsfremstilling**

Kommunens mange forsamlingshuse har stor betydning for
trivslen i kommunens mange lokalsamfund og har som andre haft det vanskeligt i
2020 på grund af restriktioner om blandt andet forsamlingsforbud mm. Det har
betydet at mange arrangementer og fester ikke har kunne gennemføres som
planlagt og det har selvfølgelig haft indflydelse på forsamlingshusenes
økonomi. For at understøtte forsamlingshusenes mulighed for at tilbyde
arrangementer og være samlingspunkt for borgerne i lokalsamfundene ønsker
Kommunalbestyrelsen at understøtte forsamlingshusene i 2020 med et
ekstraordinært driftstilskud.

**Økonomiske konsekvenser**

Der er aktuelt 19 forsamlingshuse i Kalundborg Kommune der
hver tildeles et nettotilskud på 10.000 kr. i alt 190.000 kr. Udgiften
finansieres via en tillægsbevilling fra kassen.

**Økonomiudvalgets møde den 9.
december 2020:**

Indstillingen anbefales.